Polisie wil oudlede werf | Maroela Media
Polisie wil oudlede werf
Die Suid-Afrikaanse Polisiediens (SAPD) het 'n veldtog begin om oudlede terug te werf.
Volgens die SAPD is die besluit geneem nadat 'n ontleding gedoen is oor die beamptes wat vir die polisie verlore gegaan het. "Die herindiensnemingsproses sal slegs relevant wees tot die 2015/16-boekjaar en ons wil voormalige lede werf en aanstel in die range van konstabel, sersant, adjudant-offisier en luitenant," het die SAPD in 'n verklaring gesê.
Die polisie wil spesifiek oudlede werf vir sy speurdienste en sigbarepolisiëring-afdeling. Aansoekers sal aan 'n keuringsproses onderwerp word. "Oudlede wat die SAPD meer as tien jaar terug verlaat het, afgetree het, ontslaan is, weg is hangende dissiplinêre strafregtelike verrigtinge of weens swak gesondheid sal nie vir herindiensneming oorweeg word nie."
Riah Phiyega, nasionale polisiekommissaris, het gesê normale werwing sal voortgaan. "Die herindiensnemingsproses sal nie die normale werwing- en opleidingsproses vervang of beïnvloed nie. Dit is 'n eenmalige buitengewone maatreël ter bevordering van produksievlakke, veral binne die speurdienste en sigbarepolisiëring-afdeling," het sy gesê.
"Dit is vanselfsprekend dat ons die beste van die beste wil heraanstel, voormalige werknemers wat baie het om te bied wat vorige ondervinding, vaardighede, integriteit en toewyding betref."
Die werwingsveldtog sal binne die volgende twee geadverteer word.
Pastoor en gesin aangeval oor 'heksery'
Mag wit oud-polisiesielede ook aansoek doen?
Hoe dom kan die polisie wees.Hulle is bereid om polisie wat aandiens beseer is wie op ander plekke geplaas kon wees n permanente pensioen te betaal, waar die lede met baie ervating nog n rol kan spee in die polisie, maar is nie bereid om hulle terug te vat nie.Waar is die konstutisie wat se mens mag nie diskrimineer teen gestremdes nie.
Nee Oom Koos, jy is wit.
Dit lyk vir my of hulle net kanonvoer terug soek wat onder toesig van die hoogs gekwalifiseerde topstruktuur diens moet doen sonder enige bevorderings geleentheid vorentoe.Solidariteit het al n paar hofsake IVM die aangeleentheid in die Wes Kaap gehad.
Droom voort Phiyega . Julle het uitstekende wit polisie wat lus was vir werk vertrap en toe stel julle n rampokkerbende aan . Julle kan probeer maar ek dink die wind waai wes